**4.VELIKONOČNA NEDELJA – NEDELJA DOBREGA PASTIRJA, 25. april 2021**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek  Sobota  Nedelja | 26.4.  27.4.  28.4.  29.4.  30.4.  1.5.  2.5. | MARIJA, MATI DOBREGA SVETA  HOZANA KOTORSKA, samotarka, devica  sv. PETER CHANEL, duhovnik in mučenec  sv. KATARINA SIENSKA, devica in učiteljica  sv. Pij V., papež  sv. JOŽEF DELAVEC, praznik  ZAČETEK ŠMARNIČNE POBOŽNOSTI  sv. ATANAZIJ, škof |

**Danes teden: 5.VELIKONOČNA NEDELJA**

V četrtek obhajamo god svete Katarine Sienske, ki jo je papež razglasil za sozavetnico Evrope. Katarini Benincasi, eni izmed velikih mistkinj Cerkve, se je Jezus prvič prikazal, ko je imela komaj šest let. Pri sedmih se je že zaobljubila, da bo vse svoje življenje izročila Bogu in pri šestnajstih se je pridružila »mantellate«, lokalni skupnosti Dominikanskih tretjerednic. Katarina se je zelo veliko postila. Obenem je molila in tudi odločno opominjala številne okorele grešnike, ki so se nato spreobrnili. Doživela je izkušnjo, ki jo je imenovala »mistična poroka« z Jezusom. To je pozneje krepilo njeno gorečnost, katere vrhunec je bil, da je uspešno nagovorila papeža Gregorja XI., da se je iz Avignona vrnil v Rim. Ta vztrajna priprošnjica Jezusovega usmiljenja je umrla leta 1380, ko je imela 33 let. Razglašena je za cerkveno učiteljico.

**Mesec maj, ki ga pričenjamo v soboto, je posvečen Mariji. Posebej jo častimo v »šmarnicah«. Za vsako leto je določeno tudi posebno šmarnično branje. Zaradi omejitev zbiranja zaenkrat v cerkvi v Hlevnem Vrhu še ne bo šmarnične pobožnosti.**

Prvi dan meseca maja pa praznujemo v Sloveniji praznik svetega Jožefa Delavca. Od 19. stoletja naprej 1. maja praznujemo spomin na boj za izboljšanje delavnih pogojev delavcev, ki se je najprej začel v ZDA in nadaljeval v komunističnih državah. Papež Pij XII. Je leta 1955 na ta dan postavil praznovanje godu svetega Jožefa, kot zavetnika dela, da bi poudaril, da lahko svoje delo namenimo v slavo Gospoda in lastno posvečenje.

**Naslednjo, 5. velikonočno nedeljo, je običajno romarski shod v Hlevnem Vrhu, ki letos zaradi ukrepov povezanih s COVID-19 odpade. Maša bo zaradi lažjega prenosa kot običajno v farni cerkvi. Kot je bilo že omenjeno so v cerkvi v Hlevnem vrhu obnovljeni vsi oltarji. Slovesen blagoslov obnovljenih oltarjev smo prestavili na jesenski romarski shod v mesecu septembru.**

**Tudi po zadnjih navodilih škofov ostaja omejitev udeležbe pri sveti maši enaka, za našo cerkev do 10 družin oz. članov istega gospodinjstva. Zato do nadaljnjega sproščanja ohranjamo prenos nedeljskih svetih maš po Zoom-u (dostop do prenosa; ID: 239 592 2086; Geslo: Vsisveti).**

**Svete maše:**

**NEDELJA, 25.4. ob 9 h + Ivana Malovašič, obletna, Hleviše**

**SOBOTA, 1.5. ob 9 h + Leopoldina Nagode, Vrh 12**

**NEDELJA, 2.5. ob 9 h + Janez Sedej, Hlevni vrh 4**